AlexejDobrolubov/national_council_slovak_2010 huggingface dataset:
65. schôdza NR SR - 8.deň - A. dopoludnia
Dátum: 2022-05-06
Poslanec: Kotleba, Marek (-)
Druh vystúpenia: Vystúpenie s faktickou poznámkou

91. Ďakujem za slovo. Určite hlavne v tejto dobe, keď každý jeden používa smartfón a všetky možné aplikácie, kybernetická bezpečnosť o to dôležitejšia, ale treba si povedať genézu celej tej bezpečnosti, pretože do 30. 6. bolo možné vypínať tieto weby, teraz sa to opäť predĺžilo a niekomu, komu vypnú web na základe nejakého rozhodnutia nejakého úradníka alebo nejakého človeka na to určeného, a tento človek, ktorý možno ten web prevádzkuje aj niekoľko rokov, tak zo dňa na deň ho vypnú a potom, potom sa môže sťažovať a súdiť sa a bude to trvať dlho. Čiže veľmi, veľmi chválim túto iniciatívu, aby o takýchto veciach mohol rozhodovať súd, pretože ak sa chceme hrať na nejakú demokraciu a chceme si povedať, že tu nejakú demokraciu v skutočnosti aj máme, tak o takýchto veciach môže naozaj rozhodnúť iba súd a nie nejaký úradník, lebo mi to príde ako zavádzanie novej totality a nie je tu žiadna sloboda prejavu, či už je to prejav verbálny, alebo neverbálny. Ďakujem.
65. schôdza NR SR - 6.deň - A. dopoludnia
Dátum: 2022-05-04
Poslanec: Kotleba, Marek (-)
Druh vystúpenia: Vystúpenie s faktickou poznámkou

49. Ďakujem za faktickú poznámku, len vravím, keď aj v tomto prípade nejde o tú kategóriu C+E, ale myslím, že ani pre slovenských vodičov, alebo aj pre vodičov zahraničných tá skupina C do 7,5 tony a 12 ton asi nebude až taká lukratívna, pretože tie zárobky asi tam nebudú až také vysoké, ak sa jedná o tých vodičov v kamiónovej doprave, tak je naozaj veľká pravda, že väčšina odchádza pracovať do zahraničia, pretože tam Zákonník práce na nich dbá a majú naozaj všetky príplatky, dovolenky, nejaké stravné príplatky, a keď na Slovensku, aby takto nejaký prepravca mohol dať všetky tieto benefity takzvané nejakému šoférovi, tak by to finančne neutiahol. A pre dopravcov celkovo aj tie nové pokuty, ktoré sú na nich nachystané, tak sú likvidačné. Ďakujem.
65. schôdza NR SR - 6.deň - A. dopoludnia
Dátum: 2022-05-04
Poslanec: Kotleba, Marek (-)
Druh vystúpenia: Vystúpenie v rozprave

45. Ďakujem za slovo. Vážené pani poslankyne, vážení páni poslanci, pán minister, v tomto zákone vítam, že prišla takáto úprava o zmene oprávnení vodičských preukazov skupiny C. Pretože, ako vieme, tých vodičov je veľmi málo a vodiči väčšinou sa už pomaly, ak to môžem tak povedať, dovážajú zo zahraničia, nemá kto pracovať, či už je to na Slovensku, alebo je to v Európskej únii. Aj keď tu v týchto kategóriách nejde o napríklad o skupiny C+E, ale aj v tých menších kategóriách, čiže to vítam. Ale musím tu mať jednu výhradu k tomu, že chcete dať ako závažný priestupok telefonovanie počas jazdy. Áno, telefonovanie počas jazdy je veľmi nebezpečné. Môže spôsobiť závažné dopravné nehody a v dobe smartfónov, kde človek naozaj ťuká do toho telefónu, nesleduje premávku, tak môže spôsobiť, môže niekoho zraziť na prechode, dieťa, prejsť do protismeru. Čiže je to veľmi nebezpečné. Áno, ale v tomto prípade by sme sa mali pozrieť na to, že ako chceme to telefonovanie dokazovať, pretože stane sa niektorým vodičom, že nemusia telefonovať, ale hliadka ich môže zastaviť a môže mu povedať, že telefonoval počas jazdy. A keď povie, že netelefonoval, oni nemajú žiadny dôkaz. Ale človek alebo vodič, ktorý sa nevie brániť alebo nemá na to patričné skúsenosti, odbornosť a nevie, nevie v tom chodiť, tak môže sa mu stať, že aj keď takýto dopravný priestupok nespáchal, ale pod nátlakom, dajme tomu policajtov, im to podpíše. Dajú mu nejakú pokutu a môže mať vlastne takýto závažný priestupok. A ak sa to stane trikrát, tak môže ísť na preskúšanie. Čiže ja by som uvítal, ak by sme nejakou komunikáciou alebo nejakým spoločným konsenzom potom prišli v nejakej vyhláške alebo v nejakom predpise, že ako vlastne to budú chcieť týmto vodičom dokázať, lebo môže sa takáto vec stať. Mne sa tiež takáto osobne vec stala a potom som to musel chodiť prejednávať na dopravný inšpektorát. Čiže len toľko. Ďakujem pekne.
63. schôdza NR SR - 1.deň - A. dopoludnia
Dátum: 2022-03-30
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

86. Ďakujem za slovo, pán podpredseda. Ja sa obávam tej bezpečnostnej situácie na Slovensku, pretože všetci sú zrazu vojnoví analytici, ktorí ešte možno pred niekoľkými mesiacmi boli virológovia, ale treba si povedať, že počas tejto špeciálnej operácie na Ukrajine prichádza na Slovensko strašne veľa migrantov, ale treba si povedať, že my o tých migrantoch nemáme žiadne vstupné informácie. Pretože ak som sa pýtal minulý týždeň ministra vnútra, že či vie, aké alebo resp. akí ľudia prichádzajú z tej Ukrajiny, tak mi povedal iba také alibistické frázy, že všetko vedia, všetko riešia. Ak zistia nejaké pochybenie, tak vyvodia voči tomu dôsledky, ale je to opäť iba taký alibizmus, lebo ak takýto tzv. odídenci prídu na Slovensko a spôsobia nejakú kriminalitu, či už na Slovákoch alebo aj na iných ľuďoch, tak už môže byť neskoro. A ako aj dnes povedal, že všetci tí ľudia sú v nejakom schengenskom systéme, tak takýto schengenský systém sa absolútne nevzťahuje na nejakých Ukrajincov alebo na nejakých militantných vojakov, ktorí tam pôsobia a v Európskej únii o takýchto ľuďoch nemajú absolútne žiadne informácie. Na Slovensku pravidelne prebiehala kontrola imigrantov, ktorí ku nám prišli spravodajskými službami, lenže v tomto počte, v akom teraz prichádzajú, ani naše informačné služby nemajú žiadne vstupné informácie o týchto ľuďoch. Či sú to militanti alebo to militanti nie sú, či sú to študenti. Čiže aj sám minister nemá žiadne informácie a darmo tu o tom môže rozprávať. Čiže my by sme mali byť na pozore, lebo sa vo veľmi krátkom čase môžme dostať k tomu, že sa tuná vrátia opäť deväťdesiate roky.
60. schôdza NR SR - 4.deň - A. dopoludnia
Dátum: 2022-03-18
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

136. Čiže v dnešnej dobe stojí benzín 1,7 €, nafta 1,6 € a vláda neurobí pre občanov to, že by znížila aspoň spotrebnú daň z palív, neurobí to, hej, čiže im je to úplne jedno, že tí ľudia takto draho tankujú, ale zato Američania budú tankovať bez DPH aj bez spotrebnej dane. Čiže budú mať benzín za nejakých 85 centov a naftu za 80 centov. Tak toto mi príde ako absolútne diskriminačné. A prečo to vláda dopustila, takéto niečo, a neurobí ani to, že by pomohla ľuďom v týchto ťažkých časoch znížením spotrebnej dane na palivá?
60. schôdza NR SR - 4.deň - A. dopoludnia
Dátum: 2022-03-18
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

116. Ďakujem pekne za slovo, pán podpredseda. Ako povedal pán Beluský, tak v tejto zmluve je toho oveľa viacej, to by sme tu mohli zase rozoberať niekoľko dní, ale príde mi to práve v tejto dobe, keď tie pohonné hmoty, tie palivá, tie ich ceny strašne rastú a ja som veľmi zvedavý, čo to vzbudí u ľudí, keď pomaly ľudia tankujú naftu za 1,6 eura a benzín za 1,7 a Američania, ktorí sem prídu na svojich aj súkromných vozidlách dajme tomu, budú od tejto dane oslobodení. Čiže tieto palivá budú mať lacnejšie a naši ľudia majú oveľa menšie príjmy, ako majú napríklad tí Američania. Čiže do budúcna, myslím si, že to prinesie aj protesty a ľudia nebudú s týmto spokojní.
60. schôdza NR SR - 4.deň - A. dopoludnia
Dátum: 2022-03-18
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

30. Pán poslanec Dostál, ja som práve chcel vedieť nejakú odpoveď na to od pána ministra, ako zabezpečí bezpečnosť nás Slovákov. Ja proti tomu nemám nič, ale treba tým Ukrajincom pomôcť, ale netreba zabúdať na našich ľudí, na Slovákov, ktorí žijú na Slovensku, ktorí sa starajú o svoje rodiny. A potom takíto ľudia, ktorí prídu možno z tých tretích krajín, a nevravím, že to bude iba z Ukrajiny, tak môžu predstavovať bezpečnostné riziko pre nás Slovákov, pretože informačné služby na Slovensku preverovali takýchto ľudí v minulosti, ale s prílevom veľkého množstva ľudí z tretích krajín, o ktorých nemáme žiadne informácie, tak im stačí si dať čestné prehlásenie a môžu tu byť počas trvania celého toho konfliktu. Čiže ja som chcel len vedieť odpoveď, ako, alebo teda či je nejaký mechanizmus, alebo sa to bude nejako do budúcna riešiť, aby sme zabezpečili bezpečnosť Slovákov.
60. schôdza NR SR - 3.deň - B. popoludní
Dátum: 2022-03-17
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

127. Ďakujem za slovo, pán podpredseda. Pán poslanec Svrček, ja si myslím, že je celkovo z dlhodobého hľadiska ten vývoj Matice slovenskej nie je vôbec ružový, pretože ak si vezmeme aj to, aké vydávali knižné tituly a aký, akú získavali podporu z Fondu na podporu umenia, kde v rokoch 2013 a 2016 to bolo 170-tisíc euro, tak od roku 2017 do 2020 to bolo už iba 22 500 euro a myslím si, že baviť sa o navýšení rozpočtu o 150-tisíc euro v tejto dobe je úplne minimálne číslo. To číslo by malo byť oveľa, oveľa väčšie, pretože ak tu máme na podporu zahraničných skupín kultúrnych, ako je Csemadok, kde sa navýšili prostriedky, tak nevidím dôvod, prečo by sa malo na takú, pre takúto národnú inštitúciu zdvihnúť iba o 150-tisíc euro, a potom nerozumiem aj poslancov, ktorí nechcú podporiť tento zákon a idú tu rozprávať o tom, že prečo Matica alebo teda štát nepodporuje nejaké iné denníky, ako SME alebo Denník N. Veď v minulosti, a nebolo to tak dávno, bolo to minulý rok, vláda a štát dal dotácie pre rôzne denníky, ako sú SME, ako sú Denníky N, milióny eur, čo sa týkalo propagácie opatrení covid, čiže niektorí páni poslanci v tom majú... zjavne asi trošku niekde uleteli, pretože tie milióny tam boli naliate zo štátu, a naozaj pre Maticu slovenskú by sme sa mali baviť o úplne iných číslach, aby sme podporili. Čiže my tento zákon podporíme, ale dúfam, že v druhom čítaní toto číslo navýšime, aby tá, aby to kultúrne povedomie bolo úplne niekde inde. Ďakujem.
59. schôdza NR SR - 1.deň - B. popoludní 5
Dátum: 2022-02-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

77. Ďakujem za slovo, pán podpredseda. Ja sa ani nedivím, že títo poslanci, ktorí sú v tejto Národnej rade v koalícii, tu idú vyskakovať, lebo Ústava Slovenskej republiky im nehovorí absolútne nič, a teraz aspoň sa mi páči to, že sa priznali, na koho strane stoja, pretože títo novodobí fašisti, aj keď o sebe tvrdia, že sú antifašisti, tak sa teraz priznali k tomu, že podporujú režim, ktorý vládne aj na Ukrajine, pretože tie neonacistické skupiny, ktoré sú priamo v armáde ukrajinskej a predtým boli evidované priamo pod ministerstvom vnútra na Ukrajine, tak tie sú teraz legitímnou armádou a používajú aj svoje znaky. (Reakcie z pléna.) Čiže priznajte sa k tomu, že ste fašisti, nehanbite sa za to, lebo hovoríte tu celý čas, že bojujete proti fašizmu, nám tu nadávate do fašistov, do extrémistov a popritom ste sami fašisti, ktorí podporujete fašistické skupiny, aj fašistické skupiny na Ukrajine.
59. schôdza NR SR - 1.deň - B. popoludní
Dátum: 2022-02-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

175. Ďakujem za slovo. Pán poslanec, vy ste povedali, že ste hrdý na to, že takýto zákon je. Veď ale keď si občan tento zákon potom pozrie alebo aj poslanec, keď si ho pozrie, kde je tu nejaká dôvodová správa? A k blokovaniu je niekoľko riadkov a nejakých odsekov veľmi v krátkosti, tak ten občan ani poslanec, ani právnik, ani advokát nebude môcť vedieť, čo vlastne je a čo nie je dezinformácia, lebo tu ste to nijako, nijako ste to tu neidentifikovali. Čiže ja vás žiadam, aby ste to potom nejako upresnili, lebo na základe tohto nevie nikto, asi ani vy, čo je dezinformácia.
59. schôdza NR SR - 1.deň - B. popoludní
Dátum: 2022-02-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

20. Pani poslankyňa Záborská, vy opäť jedno hovoríte, druhé robíte. Musím s vami súhlasiť, že každý má nárok žiť v mieri, ale opäť, veď vy ste, vy, konkrétne vy, poslankyňa Záborská, ste hlasovali za obrannú zmluvu s USA. S tými USA, ktorí prinášajú vojnu do celého... (Výkriky z pléna.) Grendel, Gábor, podpredseda NR SR Pán poslanec Pročko! Kotleba, Marek, poslanec NR SR Pročko, buď tam ticho, neotravuj, alebo poď sem si sadnúť vedľa mňa! (Ruch v sále.) Čiže, pani poslankyňa, opäť, vy ste hlasovali za tú zmluvu a táto zmluva robí z nás jeden veľký terč. Vy ste hlasovali za tú zmluvu s Amerikou, ktorá prináša vojnu do celého sveta. Preto, prosím vás, ako môžete toto povedať, že súhlasíte so všetkými vládami od roku ´98, keď v roku ´99 tí vaši priatelia z Ameriky bombardovali slovanský srbský národ a vtedy ste určite nikto z vás, ani čo tu sedíte, nevydávali rôzne uznesenia, sťažnosti a nevyplakávali ste kade-tade. Takisto keď Amerika priniesla vojnu, či už to bolo do Iraku, do Sýrie alebo do mnohých krajín, tak vyjadrovali ste sa k tomu, ľutovali ste ten národ? Bolo vám to absolútne ukradnuté, pretože vaši chlebodarcovia z Ameriky si iba robili svoju politiku svetového vládcu. (Ruch v sále.)
58. schôdza NR SR - 2.deň - B. popoludní
Dátum: 2022-02-22
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

57. Ďakujem za slovo. Pán kolega, naozaj to uznesenie, vidíme, že je veľmi dlhé a sú v ňom veľmi zaujímavé veci, ale už v minulosti sme tu mali predsa riaditeľa SIS, ktorý už v minulosti takúto jednu správu potvrdil, že ide o pravdivú správu. A mňa by teda zaujímalo, ako sa postavia koaliční poslanci k tomu, ak náhodou k takémuto niečomu opäť príde, že by nám riaditeľ SIS potvrdil pravosť takejto správy, a že potom ako sa tí poslanci teda zachovajú alebo ako budú obhajovať potom ministra, keď budú vedieť, že takáto správa je pravdivá a naozaj minister o takýchto všetkých veciach vedel. Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

212. Ďakujem za slovo, pán podpredseda. Pán poslanec Medvecký, veľmi dobrý návrh a musíme si povedať, že niektoré cintoríny to už tak majú. Tam, kde si zachovali nejakú súdnosť a sú aspoň trošku ekologickí, tak na takýchto cintorínoch je to, ale je to ich dobrovoľná vec. A mrzí ma to, že týmto tzv. ekológom alebo ekoteroristom, ktorí sú aj vo vládnej koalícii, všetko ekologické vyhovuje iba vtedy, keď sa im to hodí, pretože úplne je jasné, že takýto zákon nepodporia, aj keď nerozumiem prečo, pretože tam o nič také závažné nejde, ale sú ekológovia, keď im ide o národné parky, chytajú sa za všetko, keď ide o recykláciu plastových fliaš, tak tam je to už trošku iné, ale keď sa podpisuje zmluva s americkou armádou, tak tam sa ani jeden ekológ k tomuto nevyjadril. Pretože vieme, že takáto armáda tu môže spôsobovať ekologické katastrofy a vôbec nebude za to zodpovedná. Preto ja žiadam týchto ekológov, aby za tento zákon zahlasovali a nech sú ekológovia po celý čas, nielen vtedy, keď im to vyhovuje. Ďakujem.
83. schôdza NR SR - 9.deň - A. dopoludnia
Dátum: 2023-02-15
Poslanec: Kočiš, Eduard (-)
Druh vystúpenia: Vystúpenie s faktickou poznámkou

78. Veľmi pekne ďakujem za slovo, pán predsedajúci. Pán kolega Potocký, chcem sa ti naozaj veľmi pekne poďakovať za tvoju kultivovanú rozpravu, kde si poukázal na mnohé problémy. Áno, základným problémom v rómskej komunite je tzv. trojčlenka - vzdelanie, práca, bývanie. Ak člen rómskej komunity nemá vzdelanie, nemôže si nájsť adekvátnu prácu a ak nemá človek adekvátnu prácu, nemôže mať patričné bývanie. Jednoducho začarovaný kruh. Tridsať rokov neriešený problém. Boli tu vlády fialové, červené, zelené, tyrkysové, bordové, tridsať rokov neriešený problém. Od roku ´93 sa na riešenie, v úvodzovkách, rómskej problematiky vyčlenilo, kolegyne, kolegovia, od 25 do 30 mld. eur. Ja sa pýtam, kde sú výsledky týchto bohapustých premrhaných nielen finančných prostriedkov, ale najmä času. Za 25 až 30 mld. eur na Slovensku nemala byť jedna jediná osada, nie že stáť, jednoducho mali byť zlikvidované a títo ľudia mali bývať v nájomných bytoch, hoci len bytoch nižšieho štandardu, za ktoré by platili normálny nájom a tieto byty by si postupne svojím splácaním aj voči štátu alebo štátnemu fondu rozvoja bývania splácali. Ja hovorím, kde sú tie finančné prostriedky? No všetko to bolo utopené cez mimovládky, cez zlodejov, špekulantov, ktorí sú jednoducho prisatí na tento parazitujúci systém. Milan, vo svojej rozprave si zase spomenul najväčší problém, ktorý trápi rómske komunity, a to je úžera. Súhlasím. Ale tam, Milan, kde nie je žalobca, nemôže byť ani sudca. Títo ľudia, ktorí sú tým úžerníkom úžerovaní, nikdy nepôjdu na políciu, nikdy. Čiže v tomto musí zasiahnuť jednoducho a tvrdo tá najtvrdšia ruka štátu, akú máme, a to je ministerstvo vnútra. Ale Mikulec jednoducho tieto všetky problémy topí.
83. schôdza NR SR - 9.deň - A. dopoludnia
Dátum: 2023-02-15
Poslanec: Kočiš, Eduard (-)
Druh vystúpenia: Vystúpenie s faktickou poznámkou

62. Veľmi pekne ďakujem za slovo, pán predsedajúci. Každá jedna vražda je odsúdeniahodná. Pán kolega Dostál, to, čo ste previedol vo svojej rozprave, akým spôsobom sa dá zabrániť domácemu násiliu, ktoré sa deje za zatvorenými možno dvomi, tromi, možno štyrmi dverami? Jednoducho tomu sa predísť nedá. Ak tá žena svoje trápenie neprenesie mimo obydlie, tak jednoducho takémuto zločinu sa zabrániť nedá. Idete obviňovať kolegu Ďuricu, že kde bol? A ja sa pýtam, kde ste bol vy, keď sa stali vraždy, kde Róm – Slovák, ale rómskej národnosti, zavraždil Slováka, ktorý nemá inú národnosť? Kde ste bol? Odsudzoval ste to niekedy? Ja myslím, že nie. V tomto našom uznesení sa hovorí jasne, odsudzujeme každú jednu vraždu nie na základe etnicity, ale na základe princípu. Pretože do spoločnosti, modernej spoločnosti v 21. storočí vraždy nepatria. Keď sa stala vražda pri Teplárni, hneď ste to prekvalifikovali všetci na teroristický čin, išli ste si nohy, ruky dolámať, len aby ste tam boli prví, aj vy, aj tá krásavica z Grasalkovičovho paláca. Teraz je vám to úplne jedno. Drogovo závislý mladý muž z Michaloviec zavraždil zdravotnú sestru, ktorá celý život pomáhala ľuďom, toto je odsúdeniahodné, aj keby mal národnosť, ja neviem, siouxnú, je mi to jedno. Toto sa jednoducho stávať nesmie. A vy ako kovaný komunista, člen SZM, ktorý sa nehanbí za svoju minulosť, ktorého treba za tieto výroky opľuť, vy tu budete nazývať ľudí, že sú fašisti. Ja som členom Slovenského zväzu protifašistických bojovníkov, pán Dostál. (Smiech v sále.) Spamätajte sa, čo vy trepete, čo vy rozprávate!
83. schôdza NR SR - 9.deň - A. dopoludnia
Dátum: 2023-02-15
Poslanec: Kočiš, Eduard (-)
Druh vystúpenia: Vystúpenie s faktickou poznámkou

48. Veľmi pekne ďakujem za slovo, pán predsedajúci. To, čo povedal vo svojej rozprave môj kolega Miro Suja, hovorí len jasnou rečou. Tam kde je právo, to právo musíme chrániť, tam kde je nespravodlivosť, tú nespravodlivosť musíme odstraňovať. Jednoducho nemôže ochrana a ozbrojená zložka štátu byť v neustálom strese len preto, že si naozaj svedomito a podľa zákona plní svoje povinnosti a ochraňuje zákon tak, ako mu to zákon ukladá. Jednoducho všetky problémy, ktoré sa na Slovensku s rómskou menšinou dejú, sa nedejú preto, že sa dejú preto, že rómska menšina na Slovensku je a dlhé roky funguje. Toto všetko sa stalo, kolegyne, kolegovia, už dávno, pradávno, keď mimovládne organizácie zistili, že na rómskej menšine sa dá robiť neskutočný biznis, dajú sa vytáčať neskutočné peniaze, dajú sa doslova a do písmena vyciciavať finančné prostriedky nielen štátu, ale už vtedajšej Európskej únie. Všetko sa to začalo vtedy, keď splnomocnencom pre rómske komunity sa stal jeden pán, ktorý sa volal Kolombo, bol to nejaký Afričan, ktorý dlhodobo žil na Slovensku. Vtedy sa táto celá mašinéria spustila a jednoducho tá voda na tom mlyne sa nezastavila do dnešných dní. Všetky zásahy, ktoré vykonali policajti, či už tu bola spomínaná Moldava nad Bodvou, Veľká Lomnica, Hranomnica, Zborov pri Bardejove, jednoducho títo policajti si iba plnia svoju povinnosť. Ak sa stane nehoda, pretože nie malé rómske deti pobehujú kade-tade po uliciach v blízkosti osád a tie nehody sa stávajú ako na bežiacom páse. Ak jednoducho občan, či už spôsobil nehodu, alebo nespôsobil nehodu, chce pomôcť dieťaťu, tak ako správne Miro Suja povedal, jednoducho jeho príbuzní, ktorí v tej osade žijú, jednoducho sa správajú ako nepríčetne. Ja viem, je to nejaká davová psychóza, ale jednoducho takto sa táto spoločnosť naša neposunie nikdy dopredu.
83. schôdza NR SR - 8.deň - B. popoludní
Dátum: 2023-02-14
Poslanec: Kočiš, Eduard (-)
Druh vystúpenia: Vystúpenie s faktickou poznámkou

40. Ďakujem pekne za slovo, pán predsedajúci. Cieľom tohto zákona je vraj uplatňovanie si práv v trestnom konaní pred súdom ako súkromní trestní žalobcovia, čiže je to jedna z ďalších právnych perál pána Baránika. Podľa zákona súkromní žalobcovia budú suplovať úlohu prokuratúry v trestnom konaní. V ods. 8 sa hovorí, že práva a povinnosti súkromného trestného žalobcu sa stanovujú ako primerané k tým, ktoré prislúchajú prokurátorovi v konaní pred súdom. A v ods. 10 sa vyjadruje účel zákona, ktorým je za stanovených okolností a podmienok možnosť vytvoriť alternatívu k doterajšej zásade, že len prokuratúra rozhoduje o tom, či sa trestná vec dostane pred súd, ktorá zásada sa týmto zákonom v stanovenom rozsahu podriaďuje právam poškodených, čiže je preto logické, že zásady prokuratúry alebo akéhokoľvek prokurátora do týmto predkladaného zákona, alebo do týchto zákonom stanovených práv sú v rozpore s takým účelom, a teda je to neprípustné. Čiže toto je taký mačkopes a zase ste si iba kopali do Generálnej prokuratúry, do generálneho prokurátora a tento váš jednoducho zákon, ktorým idete nejakou okľukou dať na rovnakú úroveň trestnú žalobu, a chcete to zrovnoprávniť s výkonom prokuratúry, tak to, si myslím, že nieže nie je vhodné, jednoducho je to neprípustné.
83. schôdza NR SR - 8.deň - B. popoludní
Dátum: 2023-02-14
Poslanec: Kočiš, Eduard (-)
Druh vystúpenia: Vystúpenie s faktickou poznámkou

24. Ďakujem pekne za slovo, pán predsedajúci. Každý zákon má slúžiť verejnosti a má byť robený pre verejnosť, ale tu sa opäť obišli všetky procesy v záujme vidieka a v záujme všetkých občanov žijúcich na vidieku. Slovensko je vidiecka oblasť. Či si to, vážení predkladatelia tohto zákona, uvedomujete, alebo neuvedomujete, gro občanov Slovenska žije na vidieku. A tento zákon je jednoznačne proti vlastníckym právam a jednoznačne proti občanom žijúcim na vidieku. Keď si vezmeme pomer turistických trás na Slovensku, tak na východnom Slovensku ich máme nejakých 8-tisíc km, na západnom Slovensku cez 5-tisíc km, na strednom Slovensku cez 10-tisíc km. Čiže na Slovensku máme oficiálne zakreslených cez 23 000 km turistických trás. Slovenský zväz turistov má problémy dlhé roky pomáhať tieto trasy udržiavať, pomáhať tieto trasy prekresľovať a udržiavať ich v akom-takom schodnom teréne, aby tieto trasy vôbec spĺňali základné atribúty pre turistickú trasu alebo pre náučný chodník. Jednoducho to, že tento zákon je zase iba takým paškvilom, ktorý je tu predložený nanovo, o tom hovorí aj jasne § 12, kde je jasne napísané, že, myslím, že je to bod 4, že „vlastník a nájomca alebo správca pozemku alebo vodnej stavby k 31. decembru roka, za ktorý sa nárok neuplatňuje, a zástupca určený spoluvlastníkmi, ak je pozemok v podielovom spoluvlastníctve alebo pozemkové spoločenstvo, ak je pozemok súčasťou spoločenskej nehnuteľnosti alebo spoločne obhospodarovanej nehnuteľnosti“. Čiže tu je jednoducho jasne napísané, že kto je vlastne tou osobou, ktorá sa uplatňuje nárok na finančnú nejakú náhradu. A potom je tu § 13 a tu vlastne hovoríte, že za... budete kompenzovať tieto finančné náhrady určitým spôsobom. A je tam aj napríklad obec alebo vyšší územný celok a... (Prerušenie vystúpenia časomerom.)